**NOTĂ INFORMATIVĂ**

la proiectul Hotărârii Guvernului

cu privire la transmiterea unor bunuri imobile

|  |
| --- |
| **1. Temeiul iniţierii procesului de elaborare, autorul proiectului** |
| Proiectul hotărârii Guvernului cu privire la transmiterea unor bunuri imobile este elaborat de către Ministerul Afacerilor Interne în baza art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietăţii publice, Hotărârii Guvernului Guvernului nr. 901 din 31 decembrie 2015 „Pentru aprobarea Regulamentului cu privire la modul de transmitere a bunurilor proprietate publică”, care reglementează raporturile de administrare şi deetatizare a proprietăţii publice şi procedura de transmitere gratuită a bunurilor proprietate publică a statului. |
| **2. Scopul şi obiectivele urmărite prin adoptarea actului normativ, principalele prevederi ale proiectului** |
| Proiectul prenotat presupune transmiterea cu titlu gratuit, la solicitarea Inspectoratului General pentru Situaţii de Urgenţă (IGSU) al Ministerului Afacerilor Interne, a unor bunuri imobile din gestiunea Administraţiilor Publice Locale (Consiliul raional Ialoveni, Consliliul orăşenesc Lipcani, Consiliul orăşenesc Briceni, Consiliul municipal Chişinău) în administrarea Ministerului Afacerilor Interne, gestiunea subdiviziunilor subordonate IGSU.  În procesul de implementare a Programului de asistenţă tehnică, lansat de către Guvernul S.U.A. în Republica Moldova, în calitate de obiectiv pentru efectuarea lucrărilor de renovare şi amplasare a Unităţii de Salvatori şi Pompieri (USP) a fost selectat actualul sediu al Secţiei Situaţii Excepţionale din oraşul Ialoveni. Avînd în vedere că acest sediu nu poate fi reconstruit din cauza suprafeţelor mici, precum şi căilor dificile de acces pentru intervenţii, de către Consiliul raional Ialoveni, la propunerea Guvernului, a fost alocat un sector de teren cu o suprafaţă totală de 0,370 ha (număr cadastral 5501209.386), amplasat în or. Ialoveni, strada Gagarin, 2/3. În cadrul lucrărilor de proiectare s-a stabilit că terenul în cauză nu poate fi utilizat conform destinaţiei, deoarece nu corespunde normativelor tehnice în construcţii, fiind amplasat în pantă şi adesea afectat de inundaţii. Pentru soluţionarea problemei, în schimbul terenului menţionat, Consiliul raional Ialoveni, în comun cu IGSU, a identificat un alt sector de teren cu o suprafaţă de 0,1455 ha (număr cadastral 5501209.430), care include şi construcţiile existente. Bunurile imobile se află în oraşul Ialoveni, strada Petru Ştefănucă, 10. Administrarea de către IGSU a patrimoniului public nou identificat presupune existenţa următoarelor avantaje şi beneficii: poziţionare reuşită, căi accesibile pentru unităţile de intervenţie, corespunde condiţiilor eligibile pentru accesarea finaţărilor prin intermediul Programului de asistenţă tehnică, lansat de către S.U.A. în Republica Moldova.  Totodată, în cadrul procesului de implementare a Programului de asistenţă tehnică, în calitate de obiectiv pentru efectuarea lucrărilor de renovare şi amplasare a USP a fost selectat şi actualul sediu al Secţiei Situaţii Excepţionale din oraşul Şoldăneşti, care presupune construirea unui edificiu nou, modern, efectiv şi cu infrastructura dezvoltată în conformitate cu cerinţele şi standardele în vigoare. În acest scop, Consiliul orăşenesc Şoldăneşti a decis alocarea unui lot de teren cu suprafaţa de 0,3126 ha, număr cadastral 8301113313, amplasat în or. Şoldăneşti, str. 31 august 1989.  Actualmente IGSU are dislocate pe teritoriul raionului Briceni unităţi de salvatori şi pompieri în or. Lipcani, str. Mihail Frunze 23 (teren cu suprafaţa de 0,0841 ha, număr cadastral 1402103.156) şi în or. Briceni, str. Dimitrie Cantemir 25/B (construcţie cu suprafaţa de 464,2 m2, număr cadastral 1401103.447.01, inclusiv terenul aferent cu suprafaţa de 1,5264 ha, număr cadastral 1401103.447), fără deţinerea dreptului de proprietate asupra bunurilor imobile.  În scopul soluţionării dificultăţilor de ordin administrativ–locative cu care se confruntă unităţile de salvatori şi pompieri şi efectivul acestora, IGSU depune eforturi în vederea identificării şi aplicării diferitor programe de asistenţă tehnică şi financiară, în special prin atragerea partenerilor de dezvoltare externi sau donatorilor.  Una din condiţiile eligibile impuse de potenţialii investitori în vederea implementării proiectelor de investiţii în obiectivele de construcţie/reconstrucţie/reparaţie este deţinerea dreptului de proprietate al IGSU asupra bunului imobil, inclusiv şi asupra terenului aferent, unde îşi desfăşoară activităţile profesionale unităţile de salvatori şi pompieri. În context, întru asigurarea realizării investiţiilor propuse, IGSU a apelat către Administraţiile Publice Locale menţionate supra cu solicitarea transmiterii, cu titlu gratuit, a bunurilor imobile, care pe parcursul mai multor ani deja sunt administrate de subdiviziunile teritoriale ale IGSU.  Trecerea în proprietatea IGSU a patrimoniului public va asigura o administrare mai eficientă a acestuia, inclusiv prin încheierea contractelor directe cu prestatorii de servicii comunale, prin atragerea şi implementarea proiectelor investiţionale durabile, îmbunătăţirea capacităţilor de eficienţă energetică, modernizarea condiţiilor de infrastructură, asigurarea condiţiilor decente de muncă, etc.  În anul 2009 Consiliul municipal Chişinău (CMC), în baza Deciziei nr.13/5 din 15 decembrie 2009 a transmis în gestiunea Direcţiei Situaţii Excepţionale mun. Chişinău (DSE) a IGSU construcţia nefinalizată „Remiza de pompieri B96 „Revaca” din str. Valea Bîcului. Luînd în consideraţie insuficienţa mijloacelor financiare pentru finisare sau reconstrucţie a bunului imobil, IGSU a decis precăutarea posibilităţilor de a include obiectivul dat în programele de asistenţă financiară sau iniţierea unui Proiect de Parteneriat Public Privat. Întru asigurarea posibilităţilor de implementare a dezideratului propus, IGSU a solicitat CMC transmiterea în gestiunea DSE mun. Chişinău şi terenului aferent din str. Valea Bîcului, fapt acceptat prin emiterea Deciziei CMC cu nr.15/20-3 din 22 decembrie 2017.  În context, pentru asigurarea dreptului de proprietate asupra bunurilor imobile propuse, precum şi realizarea cu succes a proiectelor investiţionale prioritare, considerăm oportună adoptarea Hotărârii de Guvern cu privire la transmiterea bunurilor imobile în proprietatea statului, administrarea Ministerului Afacerilor Interne, gestiunea economică a subdiviziunii teritoriale respective din subordinea IGSU. |
| **3. Fundamentarea economico-financiară** |
| Implementarea amendamentelor propuse nu implică cheltuieli financiare şi alocarea mijloacelor financiare suplimentare. |
| **4. Respectarea transparenţei în procesul decizional** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la transmiterea unor bunuri imobile este plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice. |

**Ministru Alexandru JIZDAN**